mk en ceb hbs_cyr en en en en hbs_lat hbs_cyr mk ru mk hbs_cyr mk hbs_cyr uk ru en uk hbs_cyr hbs_cyr en br mk ru en en en en mk de uk ru mk mk en hbs_lat mk en mk mk mk mk mk mk mk hbs_lat mk hbs_lat en hbs_lat hbs_lat pt mk mk mk mk en mk uk en hbs_lat en id de mk en en en
Нашите хероини: Гордана Бјелетиќ | Balkansmedia
Balkansmedia.org во текот на месец март ќе претстави и ќе прослави само неколку од милионите жени во медиумите кои секојдневно ги уриваат бариерите и го трасираат патот за младите генерации на новинарки и на медиумски работнички. Во соработка со илустраторката Лејла Ахмедспахиќ, една од илустраторките која работеше и на проектот #ŽeneBiH, ќе можете да видите 6 исклучителни илустрации за 6 неверојатни медиумски работнички на Балканот за да ве запознаеме со жените во медиумите и надвор од рамките на вашите држави и за да им дадеме надеж на младите генерации на медиумски работнички дека не се сами, дека имаат поддршка и дека имаат темели од кои можат да почнат.
Денес ви ја претставуваме Гордана Бјелетиќ, главна и одговорна уредничка на Južne Vesti.
Образованието и новинарската работа ме прошетаа на релацијата Пирот – Белград -Нови Сад – Ниш, што ми овозможи да ги запознаам луѓето за кои работам. Затоа, кога се фалам дека освен што течно зборувам српски и англиски, зборувам и пиротски, нишки, лесковачки, врањски, новосадски, белградски и бројни други дијалекти, пред сѐ мислам на тоа колку е важно за нашиот медиум без оглед на дијалектот, да зборуваме така што сите ќе не разберат и ќе ја препознаат нашата мисија. Ние сме тим што е решен да работи во интерес на јавноста и да ги потсетуваме претставниците на власта дека тоа е и нивна обврска.
Додека, како приправничка во пиротскиот неделник "Sloboda", искусните новинари ме носеа со нив кога следеа различни настани, тие известуваа а јас набљудував. Улогата на набљудувач не беше за мене, затоа што сакав да пишувам, па така се случи мојот прв објавен текст да биде коментар.
“Власта не е да владее, туку да ви биде слуга. Од денес, драги сограѓани, јас сум ваш слуга”, рече во неговото обраќање кон своите сограѓани до вчера поранешниот, а после два дена повторно избраниот претседател на општината Димитровград. Така почнуваше првиот објавен текст.
Изјавата на локалниот политичар беше инспирација за коментарот, бидејќи ништо што видов на терен, кога станува збор за односот на претставниците на власта и на граѓаните, не беше во согласност со неа.
Сепак во новинарската работа помалку коментирав а повеќе известував. Се обидував внимателно да гледам, да стигнам секаде, добро да слушнам и да пренесам така што сите да можат да разберат. Без разлика дали сум во омилената улога на репортерка, презентерка на вести, дописничка, авторка на политички и други емисии и интервјуа или уредничка, една работа беше важна – дали тоа што го пренесуваме е точно, бидејќи нема поголема вредност за новинарот/ката од довербата на луѓето што не следат и што го читаат она за што известуваме.
Мисијата на Južne Vesti не е да бидат ничии слуги, туку по секоја цена да градат доверба кај граѓаните, така што и покрај сите околности сѐ што ќе објават, во било која форма, ќе биде точно и важно токму за граѓаните.
Autorica ilustracije Lejla Ahmedspahić
PoorNot so pooraveragegoodvery good
Imate prijedlog ili komentar? Javite nam se!
ИЗВЕСТУВАЊЕ ЗА ВОЕНИТЕ КОНФЛИКТИ И ЗА БЕГАЛЦИТЕ БЕЗ ПОДДРШКА НА ГОЛЕМА РЕДАКЦИЈА: Искуство од полско-украинската граница
Нашите хероини: Јелена Васиќ
Нашата хероина Маријана Бојаниќ напиша текст за првата анти-воена песна која им е посветена на децата од Украина
Проектот се спроведува со поддршка
Balkansmedia.org е петгодишна програма на УСАИД која ги поддржува независноста на медиумите и слободата на изразување во БиХ преку зајакнување на одржливоста на медиумите, подигнување на квалитетот на медиумската содржина, градење на компетентноста на новинарите, овозможување правна поддршка на медиумите и на новинарите, како и преку активно вклучување на граѓаните во медиумскиот простор, со силна промоција на независните медиумски гласови во БиХ.
Tešanjska 24, 71 000 Sarajevo
Telefon: +387 33 943 683
© 2022 All rights reserved.